《秋日会远华馆呈胡仲威》
宋代·刘克庄

岭表岂必热，庚伏频滂沱。
薄暮辱招要，盆李参瓶荷。
君侯如长辱，折节交藤萝。
奇字识夏鼎，古音弹云和。
今日素商至，高屋凉意多。
夜清群籁息，已有蛩鸣莎。
人生不饮酒，贤愚同销磨。
拍手问湘累，独醒欲如何。
谬承青眼顾，讵惜苍颜酡。
客散我亦归，耿耿看斜河。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。